Publication: Magyar Közlöny
Issue: MK-2007-115 (Year: 2007, Number: 115)
Era: 2004-2010
Section: érdekelteket, hogy a 923/2007. (IV. 11.) számú határozatával közmûsor-szolgáltatóvá nyilvánította az Újpesti Média
Paragraph Index: 1608

3. Idõszerû politikai, illetve hírmûsorokra vonatkozó szabályok 3.1. Az Újpest TV hírmûsoraiban elsõsorban a vételkörzetében történõ helyi eseményekrõl számol be. A híreket tárgyszerûen, kommentár és saját vélemény elkülönítésével, jelentõségüknek megfelelõ arányossággal közli. Az arra hatáskörrel rendelkezõ állami szerv által elrendelt hírzárlatot tiszteletben tartja, de a hírzárlat tényét nézõi tudomására hozza. 3.2. Az Újpest TV politikai tájékoztató és hírszolgáltató mûsorszámaiban mûsorvezetõként, hírolvasóként, tudósítóként rendszeresen közremûködõ munkatársak – a munkavégzésükre irányuló jogviszonyuktól függetlenül – politikai hírhez véleményt, értékelõ magyarázatot – kivéve a hírmagyarázatot – nem fûzhetnek. 2007/35. szám H I V A T A L O S É R T E S Í T Õ III. FÕRÉSZ: Hírközlési tevékenység 3.3. A helyi közéletben felmerülõ vitás kérdéseket a különbözõ álláspontok tárgyilagos, elfogulatlan bemutatásával viszi képernyõre, tekintet nélkül az érdekeltek társadalmi státusára. Nem zárkózik el az ún. kényes kérdések megfelelõen udvarias formában történõ feltevésétõl sem. 3.4. Az esetlegesen felmerülõ helyreigazítási igények teljesítésérõl a fõszerkesztõ dönt. Eljárása során különleges figyelemmel köteles a vitatott mûsorszámban foglaltak valóságtartalmát sokoldalúan ellenõrizni, illetve a kért és jogos helyreigazítást, valamint az esetleges kiegyensúlyozatlanság-korrigálást megvalósító mûsorszámot az eredeti közléssel azonos mûsoridõben, a lehetõ legrövidebb idõn belül közzétenni. A személyiségi jogokat érintõ jogos észrevételek nyomán szükségessé váló helyreigazítás határideje az igény kézhezvételétõl számított 8. nap. 3.5. Az Újpest TV törekszik arra, hogy a hír-, politikai-közéleti mûsorszámokban a helyi közéletet meghatározó társadalmi csoportok véleménye helyet kapjon. Gondosan ügyel arra, hogy a szerkesztés során a mûsorba kerülõ vélemény egyezõ maradjon a kérdezett álláspontjával. 3.6. A mûsorban elhangzó vélemények megfogalmazásukban nem lehetnek durvák, nem sérthetik mások becsületét, jó hírnevét vagy egyéb személyiségi jogait. Az ilyen megfogalmazásokat a szerkesztés eszközeivel, a mondandó lényegének megtartása mellett korrigálni kell. Ha ez – például élõadás esetében – nem valósítható meg, fel kell hívni a nézõ figyelmét, hogy a Újpest TV nem azonosul az elhangzottakkal.

Source: https://magyarkozlony.hu/hivatalos-lapok/2fe452c158b2339bf2081327a2e4f472f03fe140/dokumentumok/502290d40b4e9af47224381c20d4271ff11bba8f/letoltes